ಆಜಾನ್ ವಿವಾದ- ಜುಮಾ ಮಸೀದಿಯಿಂದ ನಮಾಜ್ ನೆನಪಿಸಲು ಆ್ಯಪ್ ಪ್ರಾರಂಭ

ಮುಂಬೈ: ನಮಾಜ್ ನೆನಪಿಸಲು ಬಾಂಬೆ ಟ್ರಸ್ಟ್‌ನ ಜುಮಾ ಮಸೀದಿ, ಅಲ್ ಇಸ್ಲಾಹ್ ಎಂಬ ಮೊಬೈಲ್ ಅಪ್ಲಿಕೇಶನ್ ಪ್ರಾರಂಭಿಸಿದೆ.

ಮಸೀದಿಗಳಲ್ಲಿ ಧ್ವನಿವರ್ಧಕಗಳನ್ನು ಬಳಸಬಾರದು ಎಂದು ಮಹಾರಾಷ್ಟ್ರ ನವನಿರ್ಮಾಣ ಸೇನೆ(ಎಂಎನ್‍ಎಸ್) ವಿರೋಧಿಸಿತ್ತು. ಈ ಹಿನ್ನೆಲೆಯಲ್ಲಿ ನಮಾಜ್ ಸಮಯದಲ್ಲಿ ತಿಳಿಸಲು ಬಾಂಬೆ ಟ್ರಸ್ಟ್ ಈ ಆ್ಯಪ್‍ನ್ನು ಪ್ರಾರಂಭಿಸಿದೆ. ಈ ಆ್ಯಪ್ ದಿನಕ್ಕೆ ಐದು ಬಾರಿ ಪ್ರಾರ್ಥನೆಗೆ ಕರೆ ನೀಡುತ್ತದೆ. ಜೊತೆಗೆ ಪ್ರಾರ್ಥನೆ ಮಾಡಲು ಕರೆಗಳನ್ನು ಲೈವ್ ಸ್ಟ್ರೀಮ್ ಮಾಡಬಹುದಾಗಿದೆ.

ನಮಾಜ್‍ಗಾಗಿ ಈ ಮೊದಲು ಆ್ಯಪ್‍ಗಳಿದ್ದವು. ಆದರೆ ಆ ಎಲ್ಲಾ ಆ್ಯಪ್‍ಗಳಲ್ಲಿ ರೆಕಾರ್ಡ್ ಮಾಡಿದ್ದನ್ನು ಮಾತ್ರ ಪ್ಲೇ ಮಾಡಬಹುದಾಗಿತ್ತು. ಇದರಿಂದಾಗಿ ಬಾಂಬೆ ಟ್ರಸ್ಟ್ ತಂತ್ರಜ್ಞಾನವನ್ನು ಬಳಸಿಕೊಂಡು ಈ ಆ್ಯಪ್ ಪ್ರಾರಂಭಿಸಲಾಗಿದೆ. ಇದನ್ನೂ ಓದಿ: ಮಳೆ ಹಾನಿ ಕುರಿತು ಸಿಎಂ‌ ಸಭೆ: ತಕ್ಷಣವೇ ಮನೆ, ಬೆಳೆ ಪರಿಹಾರ ವಿತರಿಸುವಂತೆ ಡಿಸಿಗಳಿಗೆ ಸೂಚನೆ

ಈ ಬಗ್ಗೆ ಮಸೀದಿ ಟ್ರಸ್ಟ್‍ನ ಅಧ್ಯಕ್ಷ ಶುಐಬ್ ಖತೀಬ್ ಮಾತನಾಡಿ, ಧ್ವನಿವರ್ಧಕಗಳ ಬಳಕೆಯ ಕುರಿತು ಸುಪ್ರೀಂ ಕೋರ್ಟ್‍ನ ಮಾರ್ಗಸೂಚಿಗಳನ್ನು ಅನುಸರಿಸಲು ಈ ನಿರ್ಧಾರವನ್ನು ತೆಗೆದುಕೊಂಡಿದ್ದೇವೆ. ಆಜಾನ್ ವಿವಾದದ ಹಿನ್ನೆಲೆಯಲ್ಲಿ ಈ ಮೊದಲು ರೇಡಿಯೋ ತರಂಗಾಂತರದ ಮೂಲಕ ನಮಾಜ್ ಹಾಕಬೇಕು ಎಂದು ಪ್ರಯತ್ನಿಸಿದ್ದೆವು. ಆದರೆ ರೇಡಿಯೋ ತರಂಗಾಂತರವನ್ನು ಪಡೆಯಲು ತೊಂದರೆಯಾಗುತ್ತೆ. ಜೊತೆಗೆ ಕ್ಲಿಯರೆನ್ಸ್ ಇಲ್ಲದಿರುವುದರಿಂದ ಅದನ್ನು ಕೈಬಿಟ್ಟು ಈ ಆ್ಯಪ್‍ನ್ನು ಸಿದ್ಧಪಡಿಸಿದೆವು ಎಂದು ತಿಳಿಸಿದರು. ಇದನ್ನೂ ಓದಿ: ಪ್ರಧಾನಿಗೆ ಕ್ಷಮಾಪಣೆ ಪತ್ರ ನೀಡಿದ್ರೆ ಗುತ್ತಿಗೆದಾರರ ವಿರುದ್ಧದ ಮಾನನಷ್ಟ ಮೊಕದ್ದಮೆ ವಾಪಸ್ – ಮುನಿರತ್ನ

Live Tv
[brid partner=56869869 player=32851 video=960834 autoplay=true]